stanford-oval/wikipedia huggingface dataset:
Alfred Dreyfus
Maineen palautus ja viimeiset vuodet

Hubert-Joseph Henry tunnusti 1898 väärentäneensä todisteita, ja näin avautui mahdollisuus uudelle oikeusjutulle. Dreyfus tuotiin vuonna 1899 takaisin Ranskaan, ja Rennesissä oikeusistuin piti häntä edelleen syyllisenä. Presidentti Émile Loubet kuitenkin armahti Dreyfusin. Dreyfus vapautettiin kaikista syytteistä 12. heinäkuuta 1906 ja hänelle palautettiin entinen sotilasarvo. Hän palveli lyhyen aikaa armeijassa, ja hänet ylennettiin majuriksi ennen kuin hän siirtyi reserviin vuonna 1908. Ensimmäisen maailmansodan aikana Dreyfus kutsuttiin takaisin palvelukseen. Hän palveli aluksi tykistöosaston yleisesikunnassa ja sen jälkeen 168. divisioonan tykistövarikon komentajana. Dreyfus ylennettiin reservin everstiluutnantiksi syyskuussa 1918. Sodan jälkeen hän vetäytyi julkisuudesta. Alfred Dreyfus kuoli 12. heinäkuuta 1935. Hänet on haudattu Pariisin Montparnassen hautausmaalle.
Kunnianosoituksia

Kunnialegioonan upseeri (Ranska, 1919)
Aiheesta muualla

Kuvia tai muita tiedostoja aiheesta Alfred Dreyfus Wikimedia Commonsissa
| Auktoriteettitunnisteet  |
| --- | --- |
Kansainväliset:  FAST  ISNI  VIAF  WorldCat 
Kansalliset:  Norja  Espanja  Ranska  BnF data  Katalonia  Saksa  Israel  Belgia  Yhdysvallat  Ruotsi  Latvia  Japani  Tšekki  Australia  Kreikka  Kroatia  Alankomaat  Puola  Portugali  Vatikaani 
Tieteilijät:  CiNii 
Taiteenala:  FID 
Henkilöt:  Deutsche Biographie  DDB  Trove 
Muut:  SNAC  IdRef 
Dreyfusin asumus Pirunsaarella.
Chinua Achebe

| Chinua Achebe |
| --- | --- |

Henkilötiedot
Syntynyt: 16. marraskuuta 1930 Ogidi, Nigeria
Kuollut: 21. maaliskuuta 2013 (82 vuotta) Boston, Yhdysvallat
Ammatti:  kirjailija
Kirjailija
Esikoisteos:  Kaikki hajoaa, 1958
Aiheesta muualla
Löydä lisää kirjailijoitaKirjallisuuden teemasivulta
Albert Chinualumogu Achebe (16. marraskuuta 1930 Ogidi, Nigeria – 21. maaliskuuta 2013 Boston, Yhdysvallat) oli nigerialainen kirjailija ja professori, jota pidetään modernin afrikkalaisen kirjallisuuden isänä. Hänen ensimmäisestä teoksestaan Kaikki hajoaa on tullut maailmankirjallisuuden klassikko. Achebe kirjoitti urallaan vain viisi romaania, mutta hänen tuotantoon kuuluu myös runoja ja novelleja. Lisäksi hän toimi kirjallisuuden ja Afrikan tutkimuksen professorina ja luennoitsijana useassa yliopistossa Yhdysvalloissa ja Nigeriassa.
Nuoruus ja opiskelu

Albert Chinualumogu Achebe syntyi Ogidin kaupungissa Nigeriassa vuonna 1930. Hänen vanhempansa olivat uskovaisia protestantteja ja isä lähetyskoulun opettaja.
Achebe aloitti 14-vuotiaana Umuahian kaupungissa siirtomaahallinnon ylläpitämän arvostetun collegen, missä hän tutustui muun muassa kirjailija Christopher Okigboon. Achebe sai 1948 stipendin Ibadanin yliopistoon opiskelemaan lääketiedettä. Hän kuitenkin kiinnostui enemmän kirjoittamisesta ja vaihtoi seuraavana vuonna aineensa englanninkieliseen kirjallisuuteen, uskontotieteeseen ja historiaan.
Ura > Ensiteos Kaikki hajoaa

Acheben kirjallisen uran käännekohta oli yliopisto-opetukseen kuulunut Joyce Caryn vuoden 1939 romaani Mister Johnson, joka sijoittui Nigeriaan. Vaikka englantilaiset kriitikot ylistivätkin teosta, Achebe itse piti sen kuvaa Nigeriasta ja nigerialaisista hyvin pinnallisena. Achebesta tuli yksi 1950-luvun länsiafrikkalaisista, jotka pyrkivät vapauttamaan maanosan länsimaisesta kirjallisuusperinteestä. Nigerialaisen Amos Tutuolan vuoden 1952 romaani Palmuviinijuoppo ja hänen kuollut palmuviininlaskijansa kuolleiden kylässä käynnisti mullistuksen kirjallisuudessa.
Achebe valmistui yliopistosta 1953 ja muutti sen jälkeen Lontooseen, missä kirjoitti tarinoita BBC:lle. Lontoossa Achebe aloitti myös ensimmäisen romaaninsa, Kaikki hajoaa kirjoittamisen. Se julkaistiin vuonna 1958, ja siitä tuli maailmankirjallisuuden klassikko. Sitä on myyty yli 10 miljoonaa kappaletta, ja se on käännetty 45 kielelle.
Ura > 1960-luku: lisää romaaneja ja Biafran tasavallan tukemista

Achebe oli suunnittelut alkujaan yhtä pitkää romaania mutta jakoi sen kuitenkin kahteen osaan. Kaikki hajoaa oli ensimmäinen osa ja vuonna 1960 ilmestynyt No Longer at Ease toinen.
Achebe toimi 1961–1966 Nigerian Broadcasting Servicessä. Hän toimitti ja tuotti keskusteluohjelmia ja lyhytelokuvia. Hänen tutkiessaan ohjelmaa varten nigerialaisten reaktioita varhaiseen siirtomaa-aikaan hän löysi tarinan ibopapista, joka kieltäytyi yhteistyöstä englantilaisten kanssa. Achebe kiinnostui tarinasta ja teki papista kolmannen romaaninsa, Arrow of Godin (1964) päähenkilön.
Vuonna 1966 ilmestynyt Kansan mies käsittelee poliitikkojen korruptiota ja vastuuttomuutta ja päättyy sotilasvallankumoukseen. Achebe ajautui romaanin takia sotilashallituksen epäsuosioon, sillä sen juoni sopi liian hyvin yhteen aiemmin samana vuonna tapahtuneen sotilasvallankaappauksen kanssa. Achebe pakeni tämän jälkeen perheensä kanssa Britanniaan.
Vuoden 1967 lopulla muslimijoukot tappoivat noin 30 000 pohjoisen iboa, ja seuraavana vuonna ibot julistivat Nigerian kaakkoisosiin itsenäisen Biafran tasavallan, mitä seurasi Biafran sota. Achebe kiersi maailmalla ja haki tukijoita Biafran itsenäisyydelle.
Ura > Professorina ja tutkijana

Achebe palasi sodan jälkeen Nigeriaan, ja hänestä tuli Nigerian yliopiston vanhempi tutkija. Hän julkaisi sotakokemuksistaan runokokoelman Beware Soul Brother (1971) ja novellikokoelman Girls at War and Other Stories (1972). Hän kuului tutkijaryhmään, joka perusti 1971 afrikkalaiseen kirjallisuuteen keskittyneen julkaisun Okike.
Achebesta tuli 1972 Massachusetts Amherstin yliopiston vieraileva luennoitsija. Hän opetti afrikkalaista kirjallisuutta ja toimitti edelleen Okikea. Hän palasi Nigeriaan 1976 saatuaan paikan Nigerian yliopiston kirjallisuuden professorina. Opetustehtävien lisäksi hänestä tuli Nigerian kirjailijoiden liiton puheenjohtaja ja hän toimitti igbojen elämää ja kulttuuria käsittelevää Uwa ndi Igbo -lehteä. Achebe osallistui myös politiikkaan, ja hänet valittiin People’s Redemption Partyn varapuoluejohtajaksi. Hän kirjoitti 1983 poliittisen pamfletin, The Trouble With Nigeria.
Ura > Viides romaani ja viimeiset vuodet yliopistomaailmassa

Acheben viides romaani Anthills of the Savannah ilmestyi 1988, yli 20 vuotta Kansan miehen jälkeen. Hän itse sanoi ”kuivan kauden” johtuneen Biafran sodan jälkeen tulleesta traumasta.
Achebe halvaantui 1990 Lagosin lähellä sattuneessa auto-onnettomuudessa. New Yorkin Bard College tarjosi hänelle tämän jälkeen tarvittavia toimitiloja ja mahdollisuutta opettaa. Vaikka Achebe joutui käyttämään pyörätuolia, hän luennoi edelleen ympäri Yhdysvaltoja ja epäsäännöllisesti myös muualla maailmassa. Hänen Harvardin yliopistossa vuonna 1998 pitämänsä puheet julkaistiin nimikkeellä Home and Exile. Acheben luentoja ja omaelämäkerrallisia esseitä julkaistiin myös 2009 teoksessa The Education of a British-Protected Child.
Achebe muutti 2009 Providenceen saatuaan Brownin yliopistosta paikan Afrikan, afrikkalaisuuden ja afrikkalaisten diasporan tutkimuksen professorina. Achebe julkaisi 2012 teoksen There Was a Country: A Personal History of Biafra, jossa hän esitteli käsityksiään, jotka olivat innoittaneet häntä nuoruuden kansallismielisyyteen.
Achebe kuoli Bostonissa vuonna 2013 lyhyen sairauden jälkeen.
Tyyli ja merkitys

Acheben tuotantoa leimaa yhteiskunnallisuus, ja tarkastelun kohteena ovat usein ristiriidat, joita syntyi siirtomaayhteiskunnan muuttuessa itsenäiseksi valtioksi. Häntä on pidetty modernin afrikkalaisen kirjallisuuden isänä.
Palkinnot ja tunnustukset

Kansainvälinen Booker-palkinto 2007
Teokset > Suomennetut teokset

Kaikki hajoaa.  (Things Fall Apart, 1958)  Suomentanut Heikki Salojärvi. Helsinki:  Basam Books, 2014.  ISBN 978-952-260-210-7
Kansan mies.  (A Man of the People, 1966)  Suomentanut Eila Pennanen. Helsinki:  WSOY, 1969.
Chinua Achebe sadunkertojana, toim. ja afrikkalaiset sadut suom. Raisa Simola, Joensuun yliopisto, 2002
Kaikki särkyy pirstaleiksi, teoksessa Afrikka kertoo, suom. Tuomas Anhava, Tammi 1962 Sarja: Forum-kirjasto 3
"Chi" ibojen käsityksessä maailmankaikkeuden rakenteesta, teoksessa: Afrikkalaisen filosofian antologia, toim. ja suom. Raisa Simola ja Ensio Puoskari. Helsinki: Gaudeamus 2001 ISBN 951-662-817-6
Teokset > Englanninkieliset teokset

Things Fall Apart, 1958, suom. Kaikki hajoaa, 2014
No Longer at Ease, 1960
Arrow of God, 1964
Chike and the River, 1966
A Man of the People, 1966, suom. Kansan mies, 1969
Anthills of the Savannah, 1988
Home and Exile, esseekokoelma (Joseph Conradin romaanin Pimeyden sydän kriittistä tarkastelua)
Kirjallisuutta

Sevänen, Erkki & Simola, Raisa (toim.): Kirjallisuus yhteiskunnassa, yhteiskunta kirjallisuudessa. Tutkimuksia kirjallisuuden sosiologiasta ja sosiaalihistoriasta.  Joensuu:  Joensuun yliopisto, 1988.  ISBN 951-696-754-X
Aiheesta muualla

Kuvia tai muita tiedostoja aiheesta Chinua Achebe Wikimedia Commonsissa
Chinua Acheben muistokirjoitus Helsingin Sanomissa (Arkistoitu – Internet Archive).
| Auktoriteettitunnisteet  |
| --- | --- |
Kansainväliset:  FAST  ISNI  VIAF  WorldCat 
Kansalliset:  Norja  Chile  Espanja  Ranska  BnF data  Argentiina  Saksa  Italia  Israel  Belgia  Yhdysvallat  Ruotsi  Latvia  Japani  Tšekki  Australia  Kreikka  Korea  Kroatia  Alankomaat  Puola  Portugali 
Tieteilijät:  CiNii 
Henkilöt:  Deutsche Biographie  DDB  Trove 
Muut:  Europeana  SNAC  IdRef
Höder

Loki taivuttelee Höderia ampumaan Balderia mistelinoksalla.
Höder  tai Hödr (muinaisnorjaksi Hǫðr, isl. Höður) on skandinaavisessa mytologiassa Odinin ja Friggin poika sekä Balderin kaksoisveli. Höder on sokea, eikä hän arvioi muita heidän ulkoisen olemuksensa vaan sisäisen arvonsa mukaan. Höderin nimi merkitsee suomeksi 'taistelu' tai 'kamppailu'.
Höderin veli Balder alkoi nähdä pahaenteisiä unia omasta kuolemastaan ja masentui niistä. Balder oli jumalten suosikki, ja Frigg lähetettiinkin hankkimaan maailman kaikilta esineiltä ja olioilta vala, etteivät ne koskaan vahingoittaisi hänen poikaansa. Mutta Frigg ei pyytänyt valaa misteliltä, koska ajatteli sen olevan liian pieni ja merkityksetön. Loki sai myöhemmin kuulla asiasta.
Eräänä päivänä jumalat huvittelivat ja heittelivät aseita kohti haavoittumatonta Balderia. Silloin Loki houkutteli Höderin sinkoamaan Balderia kohti mistelinoksasta tehdyn keihään. Loki yksin tiesi, että se oli ainut ase, joka pystyisi tappamaan Balderin. Lokin petkuttama Höder teki ehdotuksen mukaan ja Balder kuoli. Balder joutui laskeutumaan manalan valtakuntaan Heliin, vaikka oli ennustettu, että Balder ja Höder yhdistyisivät ragnarökin jälkeen syntyvässä uudessa maailmassa.
Laura Voutilaisen diskografia

| 0 | 1 | 2 |
| --- | --- | --- |
 Laura Voutilainen Vihreät Niityt -musiikkitapahtumassa vuonna 2007.
Julkaisut
| ↙Studioalbumit | 13 |  |
| ↙Kokoelmat | 2 |  |
| ↙EP:t | 1 |  |
| ↙Singlet | 51 |  |
Suomalainen iskelmä- ja poplaulaja Laura Voutilainen on uransa aikana julkaissut 13 studioalbumia sekä kaksi kokoelmaa. Hän on saanut julkaisuistaan neljä kultalevyä, yhden platinalevyn sekä yhden tuplaplatinalevyn.
Listasijoitukset albumeissa viittaavat Suomen viralliseen albumilistaan. Singleissä Suomen viralliseen single- ja latauslistaan sekä radiosoittoa mittaavaan radiolistaan ja vuosina 1992–2007 Rumba-lehdessä julkaistuun levymyynnin ja radiosoiton yhdeksi hittilistaksi yhdistäneeseen Top 50 Hitit-listaan (Rumba Top 50).
Albumit

| Nimi | Julkaisutiedot | Lista> Albumilista | Myynti |
| --- | --- | --- | --- |
| Laura Voutilainen |  Julkaistu: 7. tammikuuta 1994  Levy-yhtiö: Finnlevy  Formaatti: CD / Kasetti | 6 | 116 900+ (tuplaplatinaa) |
| Kaksi karttaa |  Julkaistu: Elokuu 1996  Levy-yhtiö: Warner Music Finland  Formaatti: CD / Kasetti / Digitaalinen | 3 | 49 900+ (platinaa) |
| Lumikuningatar |  Julkaistu: 1997  Levy-yhtiö: Warner Music Finland  Formaatti: CD / Kasetti / Digitaalinen | – | – |
| Etelän yössä |  Julkaistu: Lokakuu 1998  Levy-yhtiö: Warner Music Finland  Formaatti: CD / Digitaalinen | 4 | 22 400+ (kultaa) |
| Puolet sun auringosta |  Julkaistu: Lokakuu 2001  Levy-yhtiö: Warner Music Finland  Formaatti: CD / Digitaalinen | 14 | 17 300+ (kultaa) |
| Päiväkirja |  Julkaistu: Lokakuu 2003  Levy-yhtiö: Warner Music Finland  Formaatti: CD / Digitaalinen | 24 | – |
| Tässä hetkessä |  Julkaistu: 12. toukokuuta 2005  Levy-yhtiö: Bonnier Amigo  Formaatti: CD / Digitaalisesti | 23 | – |
| Kosketa mua |  Julkaistu: 25. huhtikuuta 2007  Levy-yhtiö: HMC / Bonnier Amigo  Formaatti: CD / Digitaalisesti | 6 | 17 700+ (kultaa) |
| Palaa |  Julkaistu: 27. elokuuta 2008  Levy-yhtiö: HMC / Bonnier Amigo  Formaatti: CD / Digitaalisesti | 3 | – |
| Sydänjää |  Julkaistu: 28. syyskuuta 2009  Levy-yhtiö: Warner Music Finland  Formaatti: CD / Digitaalisesti | 13 | – |
| Ihmeitä |  Julkaistu: 17. lokakuuta 2011  Levy-yhtiö: Warner Music Finland  Formaatti: CD / Digitaalisesti | 20 | – |
| KokoNainen |  Julkaistu: 12. huhtikuuta 2013  Levy-yhtiö: Universal Music  Formaatti: CD / Digitaalisesti | 23 | – |
| Miks ei |  Julkaistu: 2. kesäkuuta 2017  Levy-yhtiö: Kaiku Recordings  Formaatti: CD / Digitaalisesti | 3 | 10 000 000+ striimiä (kultaa) |
| Minun tähteni |  Julkaistu: 8. marraskuuta 2019  Levy-yhtiö: Kaiku Recordings  Formaatti: CD / Digitaalisesti | 6 | – |
Kokoelmat

| Nimi | Julkaisutiedot | Lista> Albumilista | Myynti |
| --- | --- | --- | --- |
| Lauran päiväkirja – Kaikki parhaat |  Julkaistu: 26. heinäkuuta 2006  Levy-yhtiö: Warner Music Finland  Formaatti: CD / Digitaalinen | 12 | – |
| Suurimmat hitit |  Julkaistu: 15. lokakuuta 2010  Levy-yhtiö: Warner Music Finland  Formaatti: CD / 2CD+DVD / Digitaalinen | 9 | 10 200+ (kultaa) |
EP:t

| Nimi | Julkaisutiedot |
| --- | --- |
Lauran joulu:  Julkaistu: 2005  Formaatti: CD  Levy-yhtiö: Bonnier Amigo
Singlet > 1990-luku

| Vuosi | Single | Singlelista | Latauslista | Radiolista | Rumba Top 50 | Albumi |
| --- | --- | --- | --- | --- | --- | --- |
| 1993 | ”Kerran” | – | – | 1 | 3 | Laura Voutilainen |
| 1993 | ”Kyynelvirta” | – | – | – | 17 | Laura Voutilainen |
| 1994 | ”Muuttanut oot maailmain” | – | – | – | – | Laura Voutilainen |
| 1994 | ”Lupaa siihen en saa” | – | – | – | 40 | Laura Voutilainen |
| 1996 | ”Teethän sen” | – | – | 8 | 5 | Kaksi karttaa |
| 1996 | ”Kesäsade” | – | – | 3 | 11 | Kaksi karttaa |
| 1996 | ”Prinsessa” | – | – | 3 | 8 | Kaksi karttaa |
| 1998 | ”Etelän yössä” | – | – | 3 | 7 | Etelän yössä |
| 1998 | ”Vuoksi sun” | – | – | 5 | 5 | Etelän yössä |
| 1998 | ”Sinuun painaudun” | – | – | – | – | Etelän yössä |
Singlet > 2000-luku

| Vuosi | Single | Singlelista | Latauslista | Radiolista | Rumba Top 50 | Albumi |
| --- | --- | --- | --- | --- | --- | --- |
| 2001 | ”Neonvalot” | – | – | 4 | 30 | Puolet sun auringosta |
| 2001 | ”En mielestäin sua saa” | – | – | 1 | 6 | Puolet sun auringosta |
| 2002 | ”Katala kaipuu” | – | – | – | – | Puolet sun auringosta |
| 2002 | ”Addicted to You” | 11 | – | 3 | 5 | Puolet sun auringosta |
| 2002 | ”Tee niin” | – | – | – | – | Puolet sun auringosta |
| 2003 | ”Uudelleen” | – | – | 16 | – | Päiväkirja |
| 2003 | ”Päiväkirja” | – | – | 5 | 15 | Päiväkirja |
| 2003 | ”Odotan niin” | – | – | – | – | Päiväkirja |
| 2004 | ”Lennä” | – | – | 16 | 49 | Tässä hetkessä |
| 2004 | ”Padot aukeaa” | – | – | – | – | Tässä hetkessä |
| 2005 | ”Pidä huolta” | – | – | – | – | Tässä hetkessä |
| 2005 | ”Tyhjää puolillaan” | – | – | – | – | Tässä hetkessä |
| 2005 | ”Eksynyt” | – | – | – | – | Tässä hetkessä |
| 2006 | ”Ensivaikutelmaa” | – | – | 6 | 16 | Lauran päiväkirja |
| 2007 | ”Rakkautta ei piiloon saa” | – | 9 | 3 | 6 | Kosketa mua |
| 2007 | ”Take a Chance / Kosketa mua” | – | – | – | – | Kosketa mua |
| 2007 | ”Timanttinen tähti” | – | 19 | 15 | 18 | Kosketa mua |
| 2008 | ”Vaarallinen yllätys” | – | – | 11 | – | Kosketa mua |
| 2008 | ”Palaa” | 28 | 25 | – | – | Palaa |
| 2008 | ”Monta monta” | 27 | 23 | – | – | Palaa |
| 2008 | ”Roomaan tai Pariisiin” | – | – | – | – | Palaa |
| 2009 | ”Tuhlaaja” | – | – | – | – | Palaa |
| 2009 | ”Kuulta kyselen” | – | – | – | – | Sydänjää |
| 2009 | ”Kiitos” | – | – | – | – | Sydänjää |
Singlet > 2010-luku–

| Vuosi | Single | Singlelista | Latauslista | Radiolista | Albumi |
| --- | --- | --- | --- | --- | --- |
| 2010 | ”Salamataivas” | – | – | – | Sydänjää |
| 2010 | ”Rakkauden soturi” | – | – | – | Suurimmat hitit |
| 2010 | ”Pois” | – | – | – | Suurimmat hitit |
| 2011 | ”Rakkaudesta” | – | – | – | Ihmeitä |
| 2012 | ”Kokonainen nainen” | – | – | 74 | KokoNainen |
| 2012 | ”Äiti tähtipuutarhan” | – | – | – | KokoNainen |
| 2013 | ”Karun maan kukka” | – | – | – | KokoNainen |
| 2015 | ”Olet mulle enemmän” | – | – | 56 | Miks ei |
| 2016 | ”Miks ei” | 10 | 4 | 9 | Miks ei |
| 2017 | ”Mä en kestä” | 6 | 6 | 34 | Miks ei |
| 2017 | ”Särkynyt enkeli” | – | 17 | – | Vain elämää – kausi 6, ensimmäinen kattaus |
| 2017 | ”Tänä yönä taivaaseen” | – | 19 | – | Vain elämää – kausi 6, ensimmäinen kattaus |
| 2017 | ”Milloin nään sut uudestaan” | – | 21 | – | Vain elämää – kausi 6, ensimmäinen kattaus |
| 2017 | ”Koko kuva” | – | 21 | – | Vain elämää – kausi 6, ensimmäinen kattaus |
| 2017 | ”Ettei nyt vaan sattuis mitään” | – | 14 | – | Vain elämää – kausi 6, toinen kattaus |
| 2017 | ”Forever Yours” | – | – | – | Vain elämää – kausi 6, toinen kattaus |
| 2018 | ”Laura hoitaa” | – | – | – |  |
| 2018 | ”Liljankukka” | – | – | – |  |
| 2019 | ”Koska mä voin” | – | – | 45 |  |
| 2019 | ”Silmät kiinni” | – | – | 16 |  |
| 2020 | ”Janottaa” | – | – | – |  |
| 2020 | ”Kesäkuun 4.” | – | – | 13 |  |
| 2021 | ”Ei hävetä enää” | – | – | – |  |
| 2021 | ”Mitähän seuraavaks” | – | – | – |  |
| 2022 | ”Pidä musta kii” | – | – | – |  |
| 2022 | ”Me” | – | – | – |  |
| 2024 | ”Vihreetä valoo” | – | – | – | – |
| 2024 | ”Teini taas” | – | – | – |  |
| 2024 | ”Anna meille aikaa” | – | – | – |  |
Singlet > Muut singlet

| Vuosi | Single | Singlelista | Latauslista | Radiolista | Rumba Top 50 | Albumi |
| --- | --- | --- | --- | --- | --- | --- |
| 1994 | ”Takaisin” (Isto Hiltunen & Laura) | – | – | – | – | Isto Hiltunen |
| 2002 | ”Sairas karhunpoika” (Laura & Jussi Lampi) | – | – | – | – |  |
| 2024 | ”Shanghain valot” (Laura, Annika Eklund, BESS, Eini, Keira & Linda Lampenius) | 9 | – | 74 | – |  |
Singlet > Muut listoille nousseet kappaleet

| Vuosi | Single | Singlelista | Latauslista | Radiolista | Rumba Top 50 | Albumi |
| --- | --- | --- | --- | --- | --- | --- |
| 1998 | ”Kone kuumenee” | – | – | – | 47 | Etelän yössä |
| 2015 | ”Rekiretki” | – | – | 34 | – | Lumikuningatar |
| 2018 | ”Kun joulupukki suukon sai” | – | – | 33 | – | Lumikuningatar |
| 2019 | ”Joulumieli” | – | – | 44 | – | Minun tähteni |
| 2019 | ”Kuului laulu enkelten” | – | – | 56 | – | Minun tähteni |
Musiikkivideot

Addicted to You (2002 – ohj. Sami Aaltonen)
Rakkauden soturi (2010 – ohj. Mikko Harma)
Karun maan kukka (2013 – ohj. Jukka Salo)
Vierailevana artistina

| Vuosi | Artisti | Kappale | Albumilta |
| --- | --- | --- | --- |
| 2014 | Signmark | ”Kings And Queens” | Silent shout |
Hämeen läänin jalkaväkirykmentti

Hämeen läänin jalkaväkirykmentti oli Ruotsin kuningaskunnan jalkaväkirykmentti Suomessa. Ruotsin kuningas Kustaa II Adolf allekirjoitti 16. helmikuuta 1626 Tallinnassa suunnittelemansa rykmenttiuudistuksen toimeenpanoasiakirjat, joissa määrättiin everstiluutnantti Henrik Bürtzin ja everstiluutnantti Henrik Hornin lippukunnat muodostamaan Hämeen eli Hämeenlinnan rykmentti. Muodostettavan rykmentin ensimmäiseksi komentajaksi määrättiin everstiksi ylennetty Bürtz ja sen miehistö koottiin muun muassa Hollolan, Hattulan ja Sääksmäen kihlakunnista.
30-vuotinen sota

Rykmentti oli 30-vuotisen sodan alkuosan varuskuntapalveluksessa Suomessa ja Virossa, jossa kaksi rykmentin komppanioista oli varuskuntana 1632–1634. Vuonna 1636 rykmentti lähetettiin Pohjois-Saksaan, jossa se liitettiin kenraali Torsten Stålhandsken komennossa olleeseen armeijaan. Hämäläiset olivat aluksi Greifswaldin ja Anklamin varusväkenä ja myöhemmin Stralsundissa, josta se palasi Suomeen 1641. Rykmentti lähetettiin seuraavan vuoden heinäkuussa takaisin Saksaan, jossa toinen sen skvadroonista (puolirykmentti eli vastaa nykyistä pataljoonaa) liitettiin sotamarsalkka Lennart Torstenssonin komentamaan pääarmeijaan. Skvadroona piiritti armeijan mukana Leipzigia 18. lokakuuta alkaen. Piiritettyjen avuksi saapuneen Piccolominin johtaman armeijan kanssa käytiin kaupungin edustalla voittoisa taistelu. Hämäläiset olivat sodan lopun Demminin ja Greifswaldin varuskuntana. Rykmentti osallistui 1648 Pommerista Böömiin tehtyyn sotaretkeen, minkä jälkeen hämäläiset laivattiin 1649 takaisin Suomeen.
Kaarle X Kustaan sodat

Kuuden rauhan vuoden jälkeen alkoi kuningas Kaarle X Kustaan johtamana sota Puolaa vastaan vuonna 1655. Rykmentti oli aluksi Baltiassa hajallaan kaupunkien varusväkenä, kunnes viisi komppaniaa liitettiin Jakob De la Gardien armeijaan sotaretkelle Liettuaan ja Kuurinmaalle. Tanskan ja Venäjän liityttyä sotaan sekä ruton raivotessa Suomessa ei rykmentti saanut täydennystä ja sen vahvuus väheni merkittävästi. Sota päättyi Olivan rauhaan 1660.
1700-luku

1700-luvulla rykmenttiin kuuluivat Sääsksmäen, everstiluutnantin, majurin (myöhemmin nimeltään ensimmäisen majurin komppania, Asikkalan (myöhemmin nimeltään toisen majurin komppania) ja henkikomppaniat.
Komentajat

Henrik Bürtz 1626–1643
Hans Ridder 1643–1652
Berendt Mellin 1652–1674
eversti Didrik Didriksson von Essen 1674–1678
Georg Antoni Brakel 1678–1686
Georg Johan Maidel 1686–1707
Gustaf Zulich 1707–
Henrik Hastfer 1708–
Otto Johan Maidel 1712–1727
Carl Henrik Wrangel 1727–1728
Lorentz von Numers 1728–1734
Conrad Christian Bildstein 1734–1752
Peter von Törne 1752–1765
Conrad Christian von Blixen 1765–1766
Baltzar Achates von Platen 1766–1772
Carl Johan Schmiedefelt 1772–1780
Fredrik Arvidsson Posse 1780–1791
Carl Gustaf Ehrenroth 1791–1795
Hans Henrik Gripenberg 1795–1809
Vilja Hägglund

Vilja Hägglund (23. helmikuuta 1931 Tampere – 15. maaliskuuta 2016 Oulu) oli suomalainen psykoanalyytikko, joka kuului suomalaisiin psykoanalyyttisen ajattelun uranuurtajiin.
Hägglundin puoliso oli Tor-Björn Hägglund.
Teokset

Tor-Björn ja Vilja Hägglund ym. Meidän kissa, Gummerus, 1980.
Tor-Björn ja Vilja Hägglund: Lohikäärmetaistelu suomalaisten kansansatujen pohjalta. Hki : Nuorisopsykoterapia-säätiö, 1985 - (Nuorisopsykoterapia-säätiön psykoanalyyttisiä toimituksia, ISSN 0782-9582 ; 1.). ISBN 951-99677-9-6.
Vilja Hägglund ym.: Psykoanalyysin monta tasoa : psykoanalyytikko, professori Tor-Björn Hägglundin juhlakirja 10.3.1988. Hki : Nuorisopsykoterapiasäätiö, 1988 - (Nuorisopsykoterapia-säätiön psykoanalyyttisiä toimituksia, ISSN 0782-9582 ; 2.). ISBN 951-99933-0-4